Encara que a constitución de Mexico  no estableixe denguna luenga oficial, o castellán ye a luenga oficial de facto, y a luenga nacional d'o Estato. Manimenos, tamién son luengas nacionals, as 62 luengas indichenas minoritarias, seguntes a Lei Cheneral d'os Dreitos Lingüisticos d'os Pueblos Indichenas, publicata en 2001. Seguntes ista lei, as luengas amerindias tienen a mesma valideza que o castellán en os territorios a on se parlan y os indichenas tienen o dreito de solicitar bells decumentos oficials en lurs luengas.[28] A lei otorga o estatus de luenga nacional a todas as luengas amerindias que se parlan en o territorio mexicano sin importar-ne o numero de parlants -belunas d'ellas nian plegan a os 100 parlants- y sin importar-ne l'orichen. Alavez, se reconoixen as luengas d'os indichenas desplazatos d'os Estatos Unitos -como os kickapoo- y d'os pueblos indichenas refuchiatos de Guatemala.